Az előterjesztés célja, hogy a 2017. évi XLII. törvénnyel kihirdetett a halgazdálkodásról és a hal védelméről szóló 2013. évi CII. törvény (a továbbiakban: Hhvtv.) módosításához hozzáigazítsa az annak végrehajtására szolgáló a halgazdálkodási és a halvédelmi bírságról szóló 314/2014. (XII. 12.) Korm. rendelet rendelkezéseit.

A Hhvtv. módosítással új halvédelmi bírságtételek kerültek bevezetésre, melyek a Hhvtv. megalkotása eltelt időszak tapasztalati alapján annak sikeresebb végrehajtást szolgálják.

Az előterjesztés hatására pontosításra kerül a halgazdálkodási hatósági eljárások során alkalmazható jogkövetkezmények egységes rendszere, ezzel szolgálva annak még megfelelőbb működését.

Az első új rendelkezés a bizonyos méret feletti halat a vízpartról nem leölve elszállító személyre ad meg bírságtételt, a második új tétel a kifogott halat már korábban kifogott hallal kicserélő elkövetőkre vonatkozik. A harmadik eset a horogra kívülről akadt halat megtartó személyekkel szemben teszi lehetővé bírság kiszabását, míg a negyedik az igazolatlan, nem nyomon követhető forrásból származó halat, halterméket vagy más hasznos víziállatot forgalmazó természetes vagy jogi személyre vonatkozó bírságtétel megállapítását teszi lehetővé, végül szükségessé vált a halászati engedélybe foglalt rendelkezéseket megsértő személyekkel szemben is a bírság kiszabására vonatkozó lehetőségének megteremtése.