**Hatásvizsgálati lap**

**a halgazdálkodási és a halvédelmi bírságról szóló 314/2014. (XII. 12.) Korm. rendelet módosításáról szóló előterjesztéshez**

1. Költségvetési hatások:

A tervezet bővíti a kiszabható bírságok körét. A várható bírságbevétel közelítő becsléssel körülbelül 5 500 000 Ft évente, mivel körülbelül összesen évi mintegy 50 esetben kerülhetnek kiszabásra az újonnan létrehozott bírságtételek.

A fenti 50 eset közül mintegy 30 esetében a kiszabott halvédelmi bírság mértéke átlagosan 15 000 Ft lehet eljárásonként. Az igazolatlan eredetű, nem nyomon követhető halat, halterméket vagy más hasznos víziállatot forgalmazó természetes, vagy jogi személyek esetében jóval magasabb összegű bírság szabható ki, mely évi kb. 10 eset előfordulásakor eredményezhet 2 500 000 Ft körüli bevételt. Ennél az esettípusnál a NÉBIH Állami Halőri Szolgálat hatékony felderítési módszerein is múlik a sikerrel feltárt és bírsággal sújtható esetek száma. A halászati engedélybe foglalt rendelkezéseket megszegő személlyel szemben kiszabható bírság mértéke hasonlóképpen magasabb, és itt is maximum évi 10 esetre számítunk. Az így keletkezett bírságbevételek központosított bevételek, a központi költségvetés bevételét képezik.

A tervezett intézkedések pótlólagos költségvetési támogatást nem igényelnek.

1. Adminisztratív terhek:

Az adminisztratív terhek érdemben nem változnak a lakossági és nem piaci szereplők, valamint a piaci szereplők és a közigazgatási szereplők esetében sem.

1. Egyéb hatások:

Az előterjesztés nem okoz egészséghatásokat, környezeti és természeti hatásokat, egyéb hatásokat sem.

Budapest, 2017. július 25.