****

**Jelen előterjesztés csak tervezet, amelynek közigazgatási egyeztetése folyamatban van. A minisztériumok közötti egyeztetés során az előterjesztés koncepcionális kérdései is jelentősen módosulhatnak, ezért jelen formájában nem tekinthető a Kormány álláspontjának.**

**A dokumentum célja a társadalmi egyeztetés elindítása és a jogalkotási folyamat átláthatóvá tétele, amelynek alapján, illetve eredményeként a mellékelt előterjesztés valamennyi tartalmi és formai eleme módosulhat!**

**A tervezet előterjesztője**

**A Kormány**

**…/2017. (.. . ..) Korm. rendelete**

**a halgazdálkodási és a halvédelmi bírságról szóló 314/2014. (XII. 12.) Korm. rendelet módosításáról**

A Kormány a halgazdálkodásról és a hal védelméről szóló 2013. évi CII. törvény 71. § 2. pontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

1. **§**
2. A halgazdálkodási és a halvédelmi bírságról szóló 314/2014. (XII. 12.) Korm. rendelet (a továbbiakban: Korm. rendelet) 4. § *r)* pontja helyébe a következő rendelkezés lép:

*[A halgazdálkodásról és a hal védelméről szóló 2013. évi CII. törvény (a továbbiakban: Hhvtv.) által nem megengedett módon vagy eszközzel vagy tilalmi időben történő horgászat vagy halászat esetén a halvédelmi bírság mértéke]*

*„r)* a halfogásra alkalmas horgászkészség vagy aktív halászeszköz halfogási célú használata során annak folyamatos felügyelet nélkül hagyása esetén: 10 000–30 000 forint,”

1. A Korm. rendelet 4. §-a a következő *t)*–*x)* ponttal egészül ki:

*[A halgazdálkodásról és a hal védelméről szóló 2013. évi CII. törvény (a továbbiakban: Hhvtv.) által nem megengedett módon vagy eszközzel vagy tilalmi időben történő horgászat vagy halászat esetén a halvédelmi bírság mértéke]*

*„t)* a Hhvtv. végrehajtására kiadott rendeletben foglaltnál nagyobb testhosszúságú, jogszerűen kifogott halnak a vízpartról nem leölve történő elszállítása esetén: 10 000–300 000 forint,

*u)* a kifogott halat korábban kifogottal történő kicserélése esetén: 10 000–30 000 forint,

*v)* a Hhvtv. végrehajtására kiadott rendeletben foglalt meghatározás szerint kívülről akasztott hal megtartása esetén: 10 000–200 000 forint,

*x)* a Hhvtv. 38. § (2) bekezdése alapján kiadott halászati engedély Hhvtv. 38. § (3) bekezdésében meghatározott rendelkezésének megsértése esetén: 100 000–500 000 forint.”

1. **§**

A Korm. rendelet 6. §-a helyébe a következő rendelkezés lép:

„6. § Halgazdálkodási kíméleti területen a tilalom feloldásáig

a) halászati tevékenységet végző személlyel szemben kiszabható halvédelmi bírság mértéke: 100 000–500 000 forint,

b) horgászati tevékenységet végző személlyel szemben kiszabható halvédelmi bírság mértéke: 30 000–100 000 forint,

c) az a) és b) pontban foglaltaktól eltérő, egyéb tevékenységet – ideértve gépi meghajtású vízi jármű használatát –, vadászatot, fürdőzést végző személlyel szemben kiszabható halvédelmi bírság mértéke: 10 000–100 000 forint.”

1. **§**

A Korm. rendelet 10. §-a helyébe a következő rendelkezés lép:

„10. § Az igazolatlan eredetű, nem nyomon követhető halat, halterméket vagy más hasznos víziállatot forgalmazó természetes vagy jogi személlyel szemben kiszabható halvédelmi bírság mértéke az igazolatlan eredetű hal vagy más hasznos víziállat fajától és mennyiségétől, illetve a haltermék mennyiségétől függően: 100 000–500 000 forint.”

1. **§**

A Korm. rendelet 14. § (1) bekezdésének *i)* pontja helyébe a következő rendelkezés lép:

„*i)* a Hhvtv. 10. § (1) vagy (3) bekezdésében foglalt kötelezés végrehajtását elmulasztja, illetve a Hhvtv. 10. § (3) bekezdése szerint előírt kötelezettségének teljesítését a határozat kézhezvételétől számított 60 napon belül nem kezdi meg: 50 000–500 000 forint,”

1. **§**
2. A Korm. rendelet 15. § (1) bekezdés *b)* és *c)* pontja helyébe a következő rendelkezés lép:

*[15. § (1) Az állami horgászjegy, turista állami horgászjegy, állami halászjegy váltásától, illetve a halászati engedély kérelmezésétől való eltiltás (a továbbiakban együtt: eltiltás) időtartama:]*

*„b)* az 1. § (1) bekezdésében, a 3. § *b)* pontjában, a 4. § *q)* és *u)* pontjában, a 12. § (2) bekezdésében meghatározott esetekben: 3-12 hónap,

*c)* a 4. § *s)*, *t)* és *v)* pontjában, a 6. § c) pontjában meghatározott esetekben: 3-18 hónap,”

1. A Korm. rendelet 15. § (1) bekezdés i) pontja helyébe a következő rendelkezés lép:

*[15. § (1) Az állami horgászjegy, turista állami horgászjegy, állami halászjegy váltásától, illetve a halászati engedély kérelmezésétől való eltiltás (a továbbiakban együtt: eltiltás) időtartama:]*

*„i)* a 2. §-ban, a 4. § *d*)–*g)*, *i)*, *m),* *p)* és *x)* pontjában, a 6. § a) pontjában, a 10. §-ban meghatározott esetekben: 1-3 év,”

1. **§**

A Korm. rendelet

a) 4. §-ának felvezető szövegében a „nem megengedett módon vagy eszközzel vagy” szövegrész helyébe a „tiltott vagy nem megengedett eszközzel vagy módon, vagy” szöveg,

b) 15. § (1) bekezdés e) pontjában a „6. § (3) bekezdésében” szövegrész helyébe a „6. § b) pontjában” szöveg

lép.

1. **§**

Ez a rendelet a kihirdetését követő 16. napon lép hatályba.